== Udformning og trafik ==
[[Fil:Cykelslangen 2022 01.jpg|thumb|Den oprindelige orange belægning på broen er falmet.]]
Cykelslangen er delvist inspireret af Bryggebroen, som Dissing+Weitling også har stået for. Den er konstrueret med en central, lukket ståldrager, hvorfra dækket til kørebanen udgår.<ref name="DAC" /> Broen er malet hvid med undtagelse af den 4 meter brede kørebane på brodækket. Den var oprindelig orange med afstribning til adskillelse af de to kørselsretninger, men den orange farve falmede hurtigt.<ref>[https://www.arkitekturbilleder.dk/bygning/cykelslangen/ ''Cykelslangen''], Arkitekturbilleder. Besøgt 17. februar 2021.</ref><ref name="Broerne">''Broerne i København'' af Peter Olesen. Frydenlund, 2019. S. 82-89. {{ISBN|978-87-7118-933-9}}</ref> Rækværk sikrer cyklisterne mod at falde ned, og der er indbygget lys i gelænderne, så de også kan færdes på broen i mørke. Broen bæres af en række søjler, der står med 17 meters mellemrum både til lands og til vands, alt efter hvordan broen snor sig.<ref name="Magasinet" /><ref name="DAC" />
Historie Foreninger Organisationer